钦定古今图书集成/明伦汇编/氏族典/第263卷 > 王绪
## 钦定古今图书集成/明伦汇编/氏族典/第263卷 > 王绪

按《唐书王潮传》：“僖宗入蜀，盗兴江淮，寿春亡命王绪、
刘行全合群盗据寿州。未几，众万馀，自称将军，复取
光州，提二州籍，附秦宗权。他日赋不如期，宗权切责，
绪惧，与行全拔众南走，略浔阳、赣水，取汀州，入漳州，
皆不能有。时望气者言，军中当有暴兴者，绪潜视魁
梧雄才，皆以事诛之，众惧，次南安，行全与左右数十”
人伏丛翳，狙缚绪以徇，众呼“万岁。”